Ekvadora ralo

La Ekvadora ralo (laŭ la latina scienca nomo Rallus aequatorialis kaj ankaŭ Ekvatora ralo) estas birdospecio de la familio Raledoj kaj genro Ralo (Rallus). Ĝi estas vera specio de birdo laŭ la International Ornithological Committee (IOC), AOS, kaj la Klementa taksonomio, sed aliaj taksonomiaj sistemoj traktas ĝin kiel subspecio de la Virginia ralo (R. limicola). Ĝi estas en la subfamilio Rallinae (Ralenoj) de la familio Rallidae, kiu enhavas ralojn, galinolojn kaj fulikojn. Ĝi troviĝas en Kolombio, Ekvadoro, kaj Peruo.

Taksonomio kaj sistematiko
La IOC traktas la Ekvadoran ralon kiel aparta specio kun du subspecioj, nome la nomiga R. a. aequatorialis kaj R. a. meyerdeschauenseei. Ili bazas tiun traktadon sur Ridgely kaj Greenfield (2001). Tamen, la Sudamerika Klasigkomitato de la American Ornithological Society, la Klementa taksonomio, kaj la verko de BirdLife International nome Handbook of the Birds of the World (HBW) traktas tiuj du taksonojn kiel subspeciojn de Virginia ralo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. A classification of the bird species of South America. American Ornithological Society.  Alirita la 24an de Julio, 2022Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, kaj C. L. Wood. 2022. The eBird/Clements checklist of birds of the world: v2022. Elŝutita el  Alirita la 10an de Novembro, 2022HBW and BirdLife International (2021) Handbook of the Birds of the World and BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022

Tiu artikolo sekvas la modelo de IOC.

Aspekto
La Ekvadora ralo estas 20 ĝis 21 cm longa kaj pezas proksimume 85 g. Ambaŭ seksoj estas similaj. Plenkreskuloj havas longan, iomete kurban, bekon kiu estas ruĝecbruna kun heloranĝa bazo. Iliaj kruroj estas pli senkolore oranĝaj. Ili havas brunajn suprajn partojn kun nigreca strieco kaj multe ruĝecaj strioj sur la flugilkovriloj. Ilia vizaĝo kaj la kolflankoj estas bluetgrizaj kaj ilia gorĝo kaj pugareo blankaj. Iliaj subaj partoj estas obtuze cinamo-sablokoloraj kun nigrablanka strieco sur la flankoj.Conway, C. J. (2020). Virginia Rail (Rallus limicola), version 1.0. In Birds of the World (A. F. Poole and F. B. Gill, Editors). Cornell Lab of Ornithology, Ithaca, NY, USA. https://doi.org/10.2173/bow.virrai.01 retrieved November 23, 2022

Distribuado kaj habitato
La Ekvadora ralo troviĝas en Andoj de ekstreme suda Kolombio ĝis suda Ekvadoro kaj marborde en Peruo inter la departementoj La Libereco kaj Arekipo. Ĝi loĝas en marĉoj kaj malsekaj herbejoj je altecoj ĝis proksimume 2 400 m.

Referencoj

Kategorio:Raledoj
Kategorio:Birdoj de Sudameriko